Liverpooli ründaja Mohamed Salahi jalgpallisaapad saavad osaks Briti Muuseumi Egiptuse kollektsioonist.
Salah lõi lõppenud Inglismaa kõrgliigahooajal 32 väravat, ükski teine mängija pole 38-mängulisel hooajal varem nii palju vastasmeeskondade võrke sahistanud.
"Salahi saapad räägivad loo tänapäevase Egiptuse ikoonist, kellel on tõeliselt ülemaailmne mõju," sõnas väljapaneku kuraator Neal Spencer BBC-le.
"Eksponent saab osaks meie projektist, mis tutvustab 20. ja 21. sajandi Egiptuse igapäevaelu."
Salahist ja Egiptuse jalgpallikoondisest loe pikemalt viimasest MM-lugude sarja postitusest.
Toimetaja: Anders Nõmm